section_heading: Djetinjstvo
paragraph_text: Na kraju zabrane, četvorica učenika su ponudili naći greške u softveru CCC-a u zamjenu za rad na računalu. Gates je otišao u urede CCC-a i proučavao izvorni kod različitih programa koji su se koristili na sustavu, uključujući programe napisane u FORTRAN-u, LISP-u i strojnom jeziku, radije nego greške otkrivati korištenjem tih programa. Dogovor s CCC-em se nastavio sve do 1970. kada je tvrtka prestala s radom. Kasnije tijekom te godine, Information Sciences Inc. je zaposlio četvoricu učenika Lakesidea da napišu program za obračun plaća u COBOL-u, omogućujući im vrijeme za rad na računalu i beneficije. Nakon što su njegovi učitelji postali svjesni njegovih sposobnosti programiranja, Gates je napisao i školski računalni program za izradu rasporeda učenika u predavanjima. Gates je izmijenio kod tako da je uglavnom sjedio na predavanjima gdje je bilo više učenica. Kasnije je izjavio da "je bilo teško odvojiti sebe od stroja pored kojeg sam tako jednoglasno mogao biti uspješan". Sa sedamnaest godina, Gates je pokrenuo partnerstvo s Allenom, zvano Traf-O-Data, kojim su izrađivali brojila prometa bazirana na Intelovom procesoru 8008.